

REPUBLIKA HRVATSKA

KRAPINSKO-ZAGORSKA ŽUPANIJA

GRAD ZLATAR

GRADONAČELNIK

KLASA: 410-07/22-01/04

URBROJ: 2140-07-02-23-3

U Zlataru 06. studenog 2023.

GRAD ZLATAR

GRADSKO VIJEĆE

PREDMET: **Odluka o izmjenama i dopuni Odluke o porezima Grada Zlatara**

* prijedlog; daje se

Zakonom o izmjenama i dopuni Zakona o lokalnim porezima (NN 114/23) u čl. 20. brisan je prirez porezu na dohodak te se istim Zakonom propisuju vrste poreza koje mogu uvesti jedinice lokalne samouprave: porez na potrošnju, porez na kuće za odmor i porez na korištenje javnih površina.

Čl. 42. Zakona o lokalnim porezima propisuje da predstavničko tijelo jedinice lokalne samouprave utvrđuje svojom odlukom gradske poreze. Istim člankom je propisan i datum 15. prosinca tekuće godine do kojeg datuma jedinice lokalne samouprave mogu najkasnije mijenjati svoje odluke te datum stupanja na snagu - 1. siječanj iduće godine.

Nastavno na prethodno, Odlukom o izmjeni Odluke o porezima Grada Zlatara („Službeni glasnik Krapinsko-zagorske županije“ 54A/20) Gradsko vijeće Grada Zlatara ukinulo je porez na potrošnju kako bi se rasteretili ugostiteljski poduzetnici te da im se uz druge mjere Grada Zlatara dodatno pomogne u vrijeme otežanog poslovanja prouzročenog pandemijom COVID 19. U obračunskim razdobljima na ime poreza na potrošnju, a prije ukidanja istog, Grad Zlatar je ostvarivao prihode od cca 100.000,00 kuna.

Budući je pandemija COVID 19 okončana te ugostitelji rade u uvjetima redovnog i normalnog poslovanja, a imajući u vidu izmjene oporezivanja poreza na dohodak, odnosno ukidanje prireza te kako Grad Zlatar zbog umanjenih prihoda ne bi dodatno opterećivao svoje građane u cilju zadržavanja iste neto plaće, predlaže se da se ponovno uvede porez na potrošnju.

Sredstvima ostvarenim od poreza na potrošnju planira se dalje nastaviti ulaganja u održavanje i poboljšavanje komunalne infrastrukture te provođenje raznih projekata u svrhu razvoja Grada Zlatara.

Slijedom iznijetog, predlaže se Gradskom vijeću Grada Zlatara donošenje akta u prilogu.

GRADONAČELNICA

Jasenka Auguštan – Pentek, bacc.oec.

Prilog:

1. Prijedlog Odluke o izmjenama i dopuni Odluke o porezima Grada Zlatara